
Hajdi na školovanju 


Već je od ranog jutra u kući Sezemanovih bilo sve užurbano 
zbog dolaska Klarine bake. Sva je posluga bila na nogama. Ti- 
neta je na glavu stavila bijelu, malu kapicu, a Sebastijan svuda 
raspoređivao klupice, kako bi se stara gospođa mogla odmoriti 
gdje god zaželi. Gospođica Rotnmajer je izdavala naređenja. 
— Ti idi u svoju sobu — reče ona Hajdi — i sačekaj dok te' 
ne pozovu. Ti nisi član porodice i ti ćeš morati Klarinu baku 
oslovljavati sa »milostiva gospođo«. 


Hajdi se čak nije usudila upitati ka- 
ko je baki ime. Dok je ona u sebi 
nagađala, otvoriše se vrata i Klarina 
baka joj se obrati ljubazno: 

— To si ti? Dođi, dođi, da te zagrlim. 
— Dobar dan, gospođo milostiva — 
promuca Hajdi... 

— Gle,gle — nasmija se baka. — 
Da li se tako govori kod vas, na pla- 
nini? 

— Ne, kod nas se uopće tako ne go- 
Vori. 

— Ni kod nas. Zovi me kao i Klara: 
bako. 


— A sad ti meni reci 


svoje ime — reče 
baka, milujući je 
nježno. 


— Ja se zovem Haj- 
di,ali me ovdje zovu 
još i Adelhajda. Te- 
ško meni ako zabo- 
ravim da je i to mo- 
je ime. 

— Ako se dijete već 
zove Hajdi, treba je 
i oslovljavati tim i- 
menom — obrati se 
baka gospođici Rotn- 
majer. 

— Ali ja smatram da 
ona mora imati pri- 
stojno ime — bunila 
se gospođica, koju je 
na kraju ušutkao sa- 
mo jedan oštar po- 
gled gospođe Seze- 
man. 

Jednoga dana, dok 
se mala Klara, po li- 
ječnikovu savjetu 
odmarala u svojoj 
sobi, gospođa Seze- 
man zakuca na vrata 
gospođice —Rotnma- 
jer i upita: 


— Znate li gdje je mala Hajdi? 

— Gdje bi mogla biti, nego u svojoj sobi. Dobro bi i za nju bilo 
kad bi osjećala potrebu za radom. Kad bi samo gospođa Seze- 
man znala što sve to stvorenje izmišlja i izvodi. Takve se stvari 
u otmjenom društvu jedva smiju ispričati. 

— Izmišljala bih i ja, kad biste me tako zatvorili. Nego, prona- 
đite vi to dijete i dovedite je da joj dam knjige što sam ih do- 
nijela — ozbiljno se naljuti baka. 

— Knjige! — povika gospođica Rotnmajer. — Pa ona ne zna 
čitati a niti želi učiti. Ona je mala glupača, uvjeravam vas... 


— Nevjerojatno, a ona meni djeluje tako bistro. Što ste se oko- 
mili na tu sirotu malu? 

Kad su Hajdi pronašli i doveli, gospođa Sezeman joj uruči 
knjige. Hajdi je bila presretna. 

— Kako su divne, kako su lijepe ove slike — govorila je Hajdi 
i zaplakala. U knjizi je ugledala sliku koja je prikazivala zelene 
pašnjake po kojima je paslo stado. Vidio se i pastir, oslonjen 
na veliki štap. Baš kao Petar. 

— Slika je u tebi probudila uspomene, zar ne Hajdi? — pitala 


je baka. 
— O, da, toliko sve liči na moje Alpe, na mog djedicu.. na 
moje koze i malog Petra. Kako sam bila sretna s njima... Ja 


više ne želim živjeti... 


— Gospođo Sezeman, imate li malo 
vremena, htio bih vam javiti rados- 
nu vijest — govorio je učitelj ulazeći 
u sobu. — Vjerujte, tako nešto do- 
godilo mi se prvi put u karijeri. 

— Da nije možda Hajdi naučila či- 
tati? 

— Upravo sam vam to došao javiti. 
Zamislite, ona ista Hajdi koja do 
pred nekoliko dana nije mogla ras- 
poznati slova, sad čita kao odrasla 
osoba. 

— Radujem se mladi gospodine što 
je tako napredovala. Kod djece tre- 
ba od malena razvijati ljubav za 
knjigu. Ona je najbolji učitelj. 


Vrijeme je odmicalo. Teta Deta nije dolazila i Hajdi je bila 
svjesna da će morati još dugo ostati u Frankfurtu. Klaru je 
jako voljela. Znala je da joj mnogo znači, ali je njeno srce 
ostalo gore u brdima ... Kad je naučila čitati, shvatila je da joj 
knjiga može pomoći da skrati vrijeme, da zaboravi djedovu 
kolibu, cvijeće i sunce na ledenim vrhovima. Uskoro je počela 
učiti i račun. Učitelj ju je svakodnevno hvalio. .. 


Hajdi je isto tako dobro 
znala i druge predmete. Ba- 
ki je to bilo izuzetno milo. 
Ona je često sjedila u sobi za 
učenje i uživala u nadmetanju dvi- 
ju vrijednih djevojčica. Klara je naj- 
više voljela povijest, a Hajdi zemljo- 
pis. Na zemljopisnoj karti pronašla je 
visoke planinske lance za kojima je to- 
liko žudjela. Je li moguće, pitala se, da 
su se i Majenfeld i Selce, i svi ti glečeri 
i pašnjaci našli na tom papiru. 


Hajdi je voljela i poznavanje prirode. Tu je bila boljaod Klare. 
Jer, Klara nikad nije trčala po livadama za kozama i leptirima. 
Ona nikad nije, kao Hajdi, brala ljekovito bilje, nikad nije raz- 
govarala s vjetrom, niti gledala kako sunce svojim vatrama pali 
planinske vrhove. A tek pečurke! Koliko ih je samo nabrala. 
Čitavo brdo. Bez ičije pomoći je prepoznavala one otrovne. 
Ona im je davala i imena koja su se razlikovala od ovih u 


učiteljevoj knjizi... 


Često bi, u popodnevnim satima, baka pozivala djevojčice u 
svoju sobu, u kojoj je bilo mnogo zanimljivih stvari. Baka ih 
je učila vesti, šiti haljinice i pregačice lutkama, i pričala im 
lijepe priče. 

— Sto je Hajdi? Opet si plakala! Tako si blijeda. Upamti, mo- 
žeš mi povjeriti sve što te muči. 

— Ali, čemu? — promuca Hajdi. 

— E, dijete moje, treba vjerovati ljudima. Ja sam te zavoljela 
kao da si mi unuka. 


Došao je i dan bakina odlaska. Bio je to tužan dan za Klaru i 
Hajdi. Odlazila je baka koja im je uljepšavala dane. Gospođa 
Sezeman je nastojala da zadnji dan njezina boravka u Frank- 
furtu bude ispunjen do posljednjeg časa. Željela je da ni ona, 
ni djeca, nemaju vremena za tugu. Na odlasku im je poklonila 
još mnogo ljepih knjiga. 

Poljupci, poljupci, dugo mahanje i, ode baka. S njom i radost... 
— Draga Klaro, ja ću ti kao i bakica svakog dana čitati priče — 
predloži Hajdi. — Tako će nam vrijeme brže prolaziti. 


KITI 


| mii sk 


I Hajdi je čitala. Čitala je knjigu o 
nekoj baki na samrti. 

— Jaoj, sigurno je Petrova baka 
umrla — rasplače se Hajdi. — Si- 
gurno je ona umrla. Jadna moja sli- 
jepa bakica. A ja sam joj obećala 
žemičke. .. 

— Ali Hajdi, osvijesti se, to je samo 
tako u priči — uzalud ju je tješila 
Klara.— To nema nikakve veze s Pe- 
trovom bakom. 

— Sve su priče istinite, 
Klaro! — Sve! — pla- 
kala je Hajdi neutje- 
šno. Zatvarala je oči i 
u mislima vidjela bre- 
gove, svoje bijele koze 
i cvijeće. Činilo joj se 
da ih više nikad neće 
vidjeti. 

Prošli su jesen i zima i bližilo se pro- 
ljeće, vrijeme kad Petar kreće za ko- 
zama u planinu, kad cvjetaju zlatne 
ružice i svake večeri gore bregovi u 
sunčanoj vatri. Želja za djedom i ko- 
libom toliko ju je opsjedala da je iz- 
gubila apetit. Počela je blijediti i ve- 
nuti, iako je već duže vrijeme gospo- 
đica Rotnmajer nije uznemiravala. 
Gospođica je bila i suviše opsjednuta 
pričom posluge da već nekoliko ju- 
tara zatiču kućna vrata širom otvo- 
rena, iako ih uveče zaključaju, a da 
nikako ne mogu ući u trag onome 
tko to čini.Bojeći se da ih netko ne 
pokrade, oni su na već zaključana. 
vrata navaljivali veliku drvenu gre- 
du, ali ni to nije pomoglo. Pričalo se 
čak da su čuli i korake po stepeništu. 

Na uporno navaljivanje gospođice Rotnmajer, Sebastijan i Jo- 
han su, uz veliku bocu likera, koja je ulijevala hrabrost, odlu- 
čili probdjeti cijelu noć i »uloviti« tajanstvenu osobu. 

Točno u ponoć, Sebastijan prodrma svog druga. Obojica se po- 
češe tresti od straha. Nešto je šuškalo. Otvoriše se vrata koja 
su vodila na hodnik, a propuh ugasi svijeću. Oni se jako upla- 
šiše. Sebastijan razrogačenih očiju pogleda prema izlaznim 
vratima koja su stajala širom otvorena, iako ih je on, sam, 
sinoć, ne samo zaključao, već i podupro velikom gredom. 

— Znaš li što sam vidio — reče on — vidio sam jednu bijelu 
priliku koja jekao pramen magle pojurila stepeništem i nestala. 
Brže bolje sve ispričaše gospođici Rotnmajer. 

Tek se sad go- 
spođica — Rotn- 
majer = uplaši. 
Odmah sjede i 
napisa — pismo 
gospodinu Seze- 
manu u kojem 
je zahtijevala da 
što prije dođe, 
jer su se u kući 
pojavile  sabla- 
sti. Gospodin Sezeman se nije 
zabrinuo, ali je brzo stigao ku- 
ći i želio se sam u sve uvjeriti. 
Čim je stigao, Klarin tata je 
otpočeo istragu. Zajedno s 
Klarinim liječnikom, odlučio 
je čuvati stražu cijelu noć. 
Kad je otkucao jedan sat po- 
slije ponoći liječnik dade 
znak svom prijatelju. 

— Pst, Sezemane, čuješ li? 
Ne bojiš se valjda? 
Gospodin Sezeman ščepa re- 
volver, zatim dograbi svjeć- 
njak i podiže ga. Kroz širom 
otvorena vrata lila je blijeda 
mjesečina i osvjetljavala bije- 
lu priliku koja je nepomično 
stajala na pragu. 


— Stoj, viknu liječnik i potrča prema prilici. 
— Strašno! To je Hajdi! Mala Hajdi... 

Dijete moje **'Bffio ju je gospodin Sezeman. — Dijete moje, 
Što se s tobom zbiva? 

Ne znam ... ja nikad nisam nikud htjela ... Ja nisam sama 
sišla dolje ... Ne znam tko me dolje odnio... 
Liječniku je bilo odmah jasno da je dijete mjesečar. Ona ustaje, 
kreće se u snu, i kad se probudi ničeg se ne sjeća. 
— Jesi li nešto sanjala? — ispitivao je dalje liječnik. 
— Svake noći sanjam isto. Čini mi se da sam kod djeda, da 
čujem kako šumi vjetar u krošnjama drveća, da vidim kako 
blistaju zvijezde, da otvaram vrata i trčim po šumi... 
Liječnik je odmah objasnio Klarinom tati da djevojčicu mora 
smjesta poslati u planinu k djedu, inače će teško oboljeti. 
Klara se jako ražalostila. Tražila je razne izlaze, ali nije po- 
moglo. 
— I ti ćeš sa mnom, draga Klaro, sa mnom u brda. Neka te 
odmah spakuju — govorila je Hajdi. 


. Hajdi na planini 
. Hajdi u gradu 
. Hajdi na školovanju 


. Haidi kod djeda 

5. Hajdi u Selcu 

Hajdi i Klara 

7. Hajdi u novoj kući 

Hajdi na dočeku Nove godine 


9, Hajdi i Nora 
10. Hajdi na proslavi 
Hajdi putuje 
Hajdi na moru 

JUGOREKLAM — Ljubljana 


Štampa: »Novi dani« — Beograd 1981. 


